
JAARRINGE 

Soos  jaarringe  kring  die  sirkels  wyer 
en  voig  mekaar  op  in  ’n  ritme 
van  tyd  en  gebeure 
wat  die  seisoene  van  20  jaar 
soos  meetsnoere  in  iieflike  piekke  laat  val. 

Meí  ons  fondament  gebou  op  die  rots  Jesus  Christus 
kan  ons,  die  lote, 

geanker  bly  aan  die  wingerdstok  - 
ons  inspirasie  tot  Koinonia  - 
om  alles  te  doen 
of  dit  nou  met  woorde  of  dade  is, 
in  die  naam  van  die  Here  Jesus 
want  so  is  ons  heeltyd  besig  om  deur  Hom 
dank  aan  God  die  Vader  te  bring. 

Jakkie  Fourie 

KRUIN  - ’N  HISTORIESE  OORSIG 
INLEIDING 

Kruin  is  die  jongste  van  die  vyf  gemeentes  in  die  Ring  van  Roodepoort.  Die  Ring 
bestaan  sedert  1940  nadat  400  lidmate  gedurende  Oktober  1940  van  die  Ring 
van  Krugersdorp  afgestig  het.Aanvanklikwasdaar’ngesondegroei  in  lidmaattal. 
Gedurende  die  negentigerjare  groei  die  ring  aan  tot  sowat  5 000  lidmate. 
Sedertdien  het  die  sieletal  om  verskeie  redes  begin  daal  - tans  staan  ons  op  2 01 1 
lidmate.  Die  aanvanklike  vermeerdering  van  lidmate  het  die  ring  tot  nege 
gemeentes  laat  groei  maar  later  sou  dit  inkrimp  tot  vyf  gemeentes.  Hoewel  Kruin 
die  jongste  gemeente  in  die  Ring  van  Roodepoort  is,  het  Kruin  se  lidmaattal  vanaf 
afstigting  baie  konstant  gebly.  Dit  alleen  bevestig  die  lewensvatbaarheid  van 
Kruin  as  ’n  dinamiese  voorstedelike  gemeente  wat  oor  ’n  tydperk  van  20  jaar 
daartoe  in  staat  was  om  aan  te  pas  by  ’n  hoogs  uitdagende  en  selfs 
mededingende  godsdienstige  landskap.  Kruin  het  sedert  haar  ontstaan  nie  slegs 
oorleef  nie  maar  ook  in  baie  opsigte  gegroei.  Die  oorsig  hieronder  oor  die 
afgelope  twintig  jaar  behoort  hiervan  te  getuig. 

DIEBEGINJARE 

Hoewel  Kruin  gedurende  die  wintermaande  van  1996  gestig  is,  is  die  erf  waarop 
die  kerkkompleks  gebou  is  reeds  in  1977  deur  Gemeente  Horison  aangekoop 
met  die  oog  op  ’n  bedieningspunt  aan  die  noordekant  van  Ontdekkersweg. 
Gedurende  Maart  1 988  is  begin  met  die  oprigting  van  ’n  veeldoelige  kerksaal  wat 
tydelik  kon  dien  as  kerkgebou,  saal  en  kategeselokale.  Vanaf  1 990  word  die  nuwe 
kerksaal  (huidige  kerkgebou)  deurdie  gemeente  Horison  as  ’n  tweede  preekpunt 
aangewend. 

Die  predikante  wat  op  daardie  stadium  die  dienste  gelei  het,  was  di  Johan  van 
Wyk  en  Louis  Steyn,  albei  van  Horison.  Die  kerkraad  van  Horison  besluit  op  9 
November  1995  op  afstigting.  Daar  word  besluit  om  die  nuutgestigte  gemeente 
Kruin  te  noem.  Op  23  Junie  1996  vind  die  eerste  kerkraadsvergadering  onder 
voorsitterskap  van  dr  Wim  Dreyer  plaas.  Tydens  dié  vergadering  word  ds  Louis 
Steyn  na  Kruin  beroep.  DsSteyn  wordopSondag,  SAugustus  1996deurdrFanie 
Pretoriusbevestig. 

Reeds  vroeg  in  die  ontstaan  van  die  gemeente  moes  daar  planne  beraam  word 
om  die  gemeente  se  koffers  aan  te  vul.  Vendusies  word  gehou  sowel  as  ’n 
padkafee,  lootjielyste  word  gesirkuleer  met  ’n  bees  en  ’n  diamant  as  pryse,  en  ’n 
basaar  word  gehou  onder  leiding  van  oudl  Pieter  de  Bruyn.  Die  NHSV  bring  ook 
hulle  kant  deur  te  begin  met  gereelde  verkopings  van  gebruikte  klerasie.  Vir  baie 
jare  is  daar  Vrydae  klere  uit  Cora  Dubber  se  motorhuis  verkoop.  Later  (vanaf 
2014)  sou  die  verkooppunt  verskuif  na  die  lapa  o.l.v.  Hettie  Taljaard.  ’n  Gholfdag 
is  beplan  vir  8 Augustus  1 997  met  Frikkie  Stonehouse  aan  die  stuur.  Daarna  sou 
Frikkie  en  sy  span  nog  vele  suksesvolle  gholfdae  organiseer. 

Gedurende  Februarie  1997  word  die  orrel  teen  R53  187  aangekoop  (dit  is  later 
aansienlik  opgegradeer).  Gerrit  Coetzee  word  in  April  1997  aangestel  as  die 
gemeente  se  eerste  orrelis.  Hy  sou  diens  doen  tot  voor  sy  afsterwe  op  6 Junie 
2011. 

STRATEGIESE  BEPLANNING 
Gedurende  April  2000  word  daar  onder  leiding 
van  oudl  Pieter  Fourie  uitgebreide  strategiese 
beplanning  gedoen.  ’n  Advieskomitee  kom  op 
die  been  wat  besluit  om  ’n  meningsopname 
onder  die  lidmate  te  doen  en  ’n  deeglike 
ontleding  word  van  die  gemeente  se 
bedieningspatroon  gedoen.  ’n  Strategiese 
plan  word  aan  die  gemeente  voorgelê  met  die 
klem  op  effektiewe  funksionering  van 
werkgroepe,  deeglike  kommunikasie  asook  meelewing  in  die  gemeente. 

Gedurende  Oktober  2000  word  ’n  boorgat  gesink.  Op  1 1 November  2000  hou  die 
gemeente  haareerste  Osbraai.  Stoffel  Esterhuizen  staan  aan  die  stuur  van  sake. 
Die  eerste  osbraai  word  gratis  vir  gemeentelede  aangebied.  Later  sou  hierdie 
funksie  ’n  jaarlikse  instelling  word.  Petrus  Fourie  organiseer gedurende  Mei  2001 
Kruin  se  eerste  gesinsnaweek.  Daarna  het  hy  oor  die  jare  nog  12  ander 
gesinsnaweke  beplan  en  deurgevoer.  Tydens  hierdie  wegbreekgeleenthede  is 
daar  hegte  vriendskappe  gesmee  met  die  gevolg  dat  baie  lidmate  Kruin  as  hul 
groterfamilie  ervaar. 

Oorhierdietydperkword  daarookernstig  beraadslaag  oordiejeug  se  behoeftes. 
Tobias  Steyl  word  aangewysasdiejeugouderling.  Kommeroordiejongmense  se 
betrokkenheid  bly  egter  hoog  op  die  kerkraad  se  agenda.  Oom  Corrie  Niemand 
skryf  gedurende  hierdie  tyd  ’n  opebrief  met  die  titel;  “Wat  doen  ons  vir  mekaar  in 
die  wyke?”  Die  werkgroepe  wat  op  daardie  stadium  effektief  funksioneer,  is  die 
omgeegroep,  die  werkgroep  vir  gesinsorg  en  die  advieskomitee.  Die 
advieskomitee  o.l.v.  Petrus  Fourie  het  steeds  bly  skaaf  aan  ’n  gepaste 
bedieningsplan.  Gedurende  2002  word  daar  vir  die  eerste  keer  ook  gepraat  oor 
die  wyse  waarop  nuwe  lidmate  verwelkom  behoort  te  word  asook  die  gemeente 
se  beeld  na  buite. 

KRUINGAAN  DEURMOEILIKEVAARWATERS 

Op  29  April  2004  doen  dr  Wim  Dreyer  visitasie  te  Kruin.  Uit  die  notule  van  die 
betrokke  kerkraadsvergadering  blyk  dit  dat  Kruin  deur  ’n  moeilike  tydperk  gaan. 
Dr  Dreyer  spreek  die  kerkraad  aan  oor  die  uitvloei  van  lidmate  na  naburige 
gemeentes,  swak  erediensbywoning,  swak  opkoms  by  vergaderings  en  dalende 
offergawes.  Ds  Steyn  deel  die  gemeente  op  SUanuarie  2005  mee  dat  hy  besluit 
het  om  op  vervroegde  emeritaat  te  gaan.  Op  1 5 Mei  2005  word  ds  Kobus  Pienaar 
bevestig  as  die  nuwe  predikant  van  Kruin.  Ds  Pienaar  en  gesin  neem  hulle  intrek 
in  die  pastorie  gedurende  die  herfs  van  2005. 

’N  NUWE  FASE 

Met  die  eerste  kerkraadsvergadering  wat  deur  ds 
Pienaar  gelei  word,  versoek  hy  dat  daar  baie  ernstig 
aandag  gegee  word  aan  ’n  bedieningsplan.  Hy 
versoek  die  vergadering  om  ter  wille  van  effektiewe 
funksionering  te  oorweeg  om  ’n  voltydse  sekretariële 
beampte  aan  te  stel.  Poppie  Janse  van  Vuuren  word 
aangestel  as  die  eerste  voltydse  sekretariële 
beampte.  Vir  die  eerste  keer  in  die  gemeente  se  geskiedenis  word  ’n  kerkkantoor 
voltyds  beman.  Terugskouend  is  dit  moeilik  om  te  glo  dat  die  gemeente  vir  bykans 
10  jaar  daarsonder  kon  funksioneer.  Gert  Janse  van  Vuuren  word  in  2005  as 
koster  aangestel  na  die  afsterwe  van  Gawie  le  Roux  wat  vir  baie  jare  koster  was. 
Die  gemeente  se  kwartaalblad,  die  Kruin  Basuin,  herleef  onder  leiding  van  Deon 
en  Sarie  Pienaar.  Goedversorgde  uitgawes  van  Kruin  se  kwartaalblad  verskyn  vir 
etlikejare. 

Oor  die  daaropvolgende  jare  het  die  jeug  onder  leiding  van  Anita  Roux  gereeld 
uitstappies  onderneem  en  ook  vir  gesellige  kuieraande  byeengekom.  Anita  Roux 
neem  ook  by  Ansa  Basson  as  kategesehoof  oor.  Vir  bykans  tien  jaar  het  Anita 
goeie  insette  as  kategesehoof  gelewer.  Een  van  die  hoogtepunte  oorjare  was  die 
jaarlikse  kerkblyspel  wat  ds  Pienaar  skryf  en  deur  die  katkisante  o.l.v.  Anita 
opgevoer  word.  ’n  Ander  hoogtepunt  was  die  kategesekamp  op  die  kleinhoewe 
van  Theo  en  Bettie  van  Wyk. 

NUWEPROJEKTE 

Gedurende  die  wintermaande  van  2005  word  die  lapa  gebou.  Lidmate  dra 
mildelik  by  en  daar  word  ook  uit  die  diakonale  fonds  van  die  gemeente  geld  vir  die 
projek  bewillig.  Naamplaatjies  van  die  lidmate  wat  finansieel  bygedra  het,  word 
op  die  pilare  in  die  lapa  aangebring.  Oudl  Piet  Beukes  het  aan  die  stuur  van  die 
projek  gestaan.  Gedurende  2006  word  die  plaveisel  voor  die  kerk  gelê  en  die  tuin 
word  behoorlik  uitgelê.  Sowat  100  kubieke  meter  bogrond  word  op  die  terrein 
ingery.  Tydens  ’n  baie  geslaagde  tuindag  word  gras,  struike  en  bome  aangeplant 
en  ’n  besproeiingstelsel  is  geïnstalleer. 

DIEGROOTVETKOEK 

Op  7 Oktober2006  hou  Kruin  haareerste  Kruin  Karnaval.  Tydensdiégeleentheid 
probeer  die  gemeente  die  wêreldrekord  vir  die  grootste  vetkoek  breek.  Deeglike 
beplanning  en  reklame  word  gedoen  o.l.v.  Marinette  Swart  en  Stoffel 
Esterhuizen.  Daarna  sou  vele  Kruin  Karnavalle  volg,  maar  dit  was  nooit  weer  so 
suksesvol  soos  die  eerste  een  nie. 

MOET  ONS  TREK  OF  NIE? 

Gedurende  Mei  2006  word  die  moontlikheid  van  die  hersonering  van  die  kerk  se 
eiendom  oorweeg  nadat  Cashbuild,  ’n  hardewarebesigheid,  Kruin  nader  met  ’n 
kontantaanbod  van  R10  miljoen.  Ds  Pienaar  en  die  hersoneringskomitee  het 
plekke  in  Ruimsig  verken  wat  vir  hervestiging  geskik  sou  wees.  Geskikte  persele 
was  wel  beskikbaar  maar  die  geraamde  boukoste  vir  hervestiging  was  net  te 
hoog.  Na  deeglike  navorsing  en  oorweging  word  daarvan  die  plan  afgesien. 


<5 

’N  ALTERNATIEWE  BEDRYFSMODEL 

Gedurende  2007  stel  oudl  Pieter  van  Loggerenberg  voor  dat  ’n  alternatiewe 
metode  vir  die  opneem  van  offergawes  ondersoek  word.  In  2008  lê  Pieter  ’n 
konsep  vir  ’n  alternatiewe  bedryfsmodel  aan  die  gemeente  voor.  Dit  word 
aanvaar.  Ingevolge  hierdie  model  kon  die  oorgrote  meerderheid  van  ons  lidmate 
hulle  offergawes  elektronies  oorplaas.  Derhalwe  hoef  diakens  nie  meer  met  die 
offergaweboeke  van  deurtot  deurte  gaan  om  te  kollekteer  nie.  Voortaan  kon  hulle 
hulle  aandag  toespits  op  barmhartigheid.  Hierdie  model  sou  ook  daartoe  lei  dat 
ons  die  amp  van  ouderling  sowel  as  diaken  in  oënskou  sou  neem.  Dit  het  tot 
gevolg  gehad  dat  ons  ’n  bedieningsmodel  kon  instel  ingevolge  waarvan 
wyksverteenwoordigers  aangewys  is  om  kontak  met  lidmate  te  behou  terwyl 
ouderlinge  en  diakens  hulle  ampswerk  portefeulje  gewys  verrig. 

SAMESPREKINGS  MET  NOORDRAND 

Gedurende  Julie  2008  neem  ’n  afvaardiging  van  ons  gemeente  deel  aan  ’n 
verkennende  gesprek  met  ’n  afvaardiging  van  Gemeente  Noordrand  oor  die 
moontlikheid  van  samesmelting.  Die  vergadering  is  deur  die  moderamen 
gefasiliteer.  Die  gesprek  het  egter  tot  niks  gelei  nie,  aangesien  Gemeente 
Noordrand  nooitte  vindewas  virso  ’n  moontlikheid  nie. 

WAT  VAN  ONS  KINDERS? 

Oudl  Jannie  Hesselink  stel  gedurende  Februarie  2009  voor  dat  daar  dringend 
aandag  gegee  word  aan  die  hoërskool-  en  volwasse  jeug.  Hy  stel  homself 
beskikbaar  om  daarmee  te  help.  ’n  Jeuggroep  met  die  naam  Splash  word  op  die 
been  gebring.  Die  groep  hou  etlike  gesellige  byeenkomste  en  van  die  jongmense 
het  ook  die  geleentheid  gekry 
om  voor  die  erediens  die 
gemeentesang  te  lei.  Tydens 
hierdie  sangoefeninge  stel 
hulle  die  gemeente  bekend 
aan  gospel-musiek.  Na  ’n 
klagskrif  van  een  van  die 
ouderlinge  word  dit  gestaak. 

Dit  het  die  groep  se 
aanvanklike  entoesiasme 
geblus. 

DIE  EREDIENSTE  AS  ’N  HOOGTEPUNT 

Wat  die  eredienste  betref,  is  daar  sedert 
2005  gereeld  spesiale  geleenthede  met 
gaskunstenaars  aangebied.  Van  die 
hoogtepunte  was  die  optrede  van  die 
simfonieorkes  van  die  Roodepoortse 
Musieksentrum  o.l.v.  Bettie  van  Wyk,  Rina 
Hugo,  die  BuskBrass-koperblaaskwintet, 
die  Albertonse  mannekoor,  die  sopraan 
Deirdre  Bilgnaut-Rautenbach,  die  trompetspeler  Jeremy  Fabian,  die 
konsertorrelis  Eddy  Davey  sowel  as  ons  eie  talent,  o.a.  Suzanne  Basson,  Ellen 
van  Eyken  Jakkie  Fourie. 

Pharney  Chrysler-Fox  wat  gedurende  2011  aangestel  is  as  die  gemeente  se 
orrelis  na  die  afsterwe  van  Gerrit  Coetzee  het  ook  besondere  insette  gelewer. 
Pharney  het  ook  by  geleentheid  suksesvolle  orrel-  en  musiekuitvoerings 
aangebied.  Gedurende  2012  word  ’n  oorhoofse  projektor  in  die  kerk  aangebring 
wat  die  liturgie  gemakliker  laat  vloei  het  sodat  die  prediker  volgens  sy  diskresie 
multimedia  tydens  die  erediens  kon  gebruik.  Na  Pharney  se  vertrek  in  Maart  2013 
het  Kruin  vir  ’n  tyd  lank  gebruik  gemaak  van  Renchia  Venter  se  dienste.  Christo 
de  Beer  maak  sedert  2013  Sondae  ’n  opname  van  die  erediens  en  Corrie  Viljoen 
berei  die  liturgie  vir  die  oorhoofse  projektor  voor. 


DIE  BELANGRIKHEID  VAN  GEMEENTESANG 

Op  4 Augustus  2013  verwelkom  Kruin  vir  Jason  Cloen  as  die  gemeente  se  nuwe 
orrelis.  Jason  is  ’n  besonder  begaafde  orrelis,  oorspronklik  van  Amerika.  Onder 
sy  begeleiding  het  die  gemeentesang  drasties  verbeter.  Hy  het  ook  uitmuntende 
insette  gelewer  as  medeliturg  weens  sy  kennis  van  die  reformatoriese 

liedereskat.  Gedurende  Januarie  2014  word  die 
Kruin  Ensemble  in  die  lewe  geroep  o.l.v.  Ellen  van 
Eyk,  in  samewerking  met  Jason  Cloen.  Die  Kruin 
Ensemble  het  intussen  ontbind  weens  ’n  tekort 
aan  koorlede,  maar  die  Ensemble  het  wel  etlike 
geslaagde  uitvoerings  gehou.  Jason  verhuis 
terug  na  Amerika  en  Elaine  Grobler  is  aangestel 
as  orrelis  en  Ellen  van  Eyk  as  mede-orrelis. 

WITPOORTJIE  SE  LIDMATE  KOM  TUIS IN  KRUIN 

Die  Gemeente  Witpoortjie  is  op  7 September  1 958  gestig.  Weens  verskeie  redes 
beland  Witpoortjie  in  ’n  oorlewingskrisis.  Op  1 7 Junie  2012  ontbind  die  gemeente. 
Sowat  80  lidmate  van  Witpoortjie  skakel  by  Kruin  in.  Hulle  word  hartlik ontvang  en 
kom  ook  vinning  tuis  in  Kruin.  Sedertdien  het  van  die  lidmate  van  Witpoortjie  ’n 
reuse  bydrae  gelewer  tot  die  groei  en  opbou  van  Kruin.  Van  die  lidmate  is  aktief  in 
werkgroepe  en  dien  op  die  kerkraad. 

’n  Bedrag  van  R704  000  word  aan 
Kruin  as  erfporsie  toegedeel.  Ds 
Pienaar  doen  gedurende 
Augustus  2013  ’n  voorlegging 
aan  die  kerkraad  en  stel  voor  dat 
die  erfporsie  van  Gemeente 
Witpoortjie  aangewend  word  vir 
die  opgradering  van  ons 
kerkgebou,  vir  die  oprigting  van  ’n 
kloktoring  en  die  bou  van  ’n  muur  van  herinnering.  ’n  Boukommissie  word  in  die 
lewe  geroep  en  ds  Pienaar  nader  ’n  argitek  om  voorlopige  sketse  te  maak  met  die 
oog  op  latere  planne.  Die  eerste  voorstelling  van  die  argitek  lyk  só: 


DS  PIENAAR  KRY  ’N  NUWE  LEWENSMAAT 

Ds  Kobus  Pienaar  tree  op  17  Augustus  2013  met  Nadia  Jacobs  in  die  huwelik. 
Nadia  raak  op  ’n  energieke  wyse  betrokke  by  die  gemeente  deur  die  Kairosgroep 
te  stig.  Dis  ’n  groep  vir  volwasse  jongmense.  Sy  word  ook  gedurende  2015 
verkies  tot  voorsitter  van  die  NHSV  nadat  Louise 
Coetzee,  wat  vir  ’n  geruime  tyd  aan  die  stuur  gestaan  het, 
besluit  het  om  terug  te  staan.  Onder  Nadia  se 
entoesiastiese  leiding  raak  die  NHSV  betrokke  by  etlike 
barmhartigheidsprojekte  en  gedurende  2015  tree  Kruin 
as  die  gasvrougemeente  van  ’n  baie  geslaagde  NHSV- 
streekkongres  op.  Gedurende  2015  neem  Nadia  ook  as 
kategesehoof  by  Anita  Roux  oor  wat  weens  die 
gesondheidsterugslae  van  haar  man,  Coen,  nie  langer  in 
die  tuig  kon  staan  nie.  Anita  het  egter  oor  ’n  lang  tydperk 
diep  spore  getrap  wat  Kruin  se  jeugbediening  betref. 

DIEBOUWERKBEGIN 

Na  ’n  lang  oponthoud  van  bykans  ’n  jaar,  slaag  die  finansiële  kommissie  daarin 
om  die  vermiste  titelakte  van  die  kerk  op  te  spoor  waarop  daar  aangedui  word  dat 
Kruin  die  reg  het om  godsdiens  op  die  terrein  te  beoefen.  Die  beplande  bouprojek 
kon  dus  voortgaan  na  goedkeuring  deur  die  stadsraad.  Sharon  Hoather  word 
aangestel  as  argitek  en  die  beplande  verbeteringe  word  deur  die 
gemeentevergadering  en  kerkraadsvergadering  aanvaar.  ’n  Boukommissie  word 
in  die  lewe  geroep  en  Mike  van  den  Berg  word  as  kontrakteur  aangestel.  Machiel 
Venter  word  as  projekbestuurder  aangewys.  Op  4 Februarie  word  die  eerste  sooi 
van  die  langverwagte  bouprojek  gespit.  Piet  Beukes,  Louis  Viljoen  en  ds  Kobus 
Pienaar  gaan  haal  die  klok  uit  die  kloktoring  by  Witpoortjie  en  nadat  Piet  die  klok 
herstel  het,  word  dit  in  Kruin  se  kloktoring  geïnstalleer.  Intussen  doen  Kruin  na  ’n 
versoek  van  oudl  Pieter  de  Bruyn  aansoek  by  die 
Ringskommissie  vir  die  finansiering  van  ’n  gedenkmuur 
om  die  stoflike  oorskot  van  Witpoortjie-lidmate  na  Kruin  te 
verskuif.  Die  versoek  word  toegestaan  en  die  muur  van 
herinnering  isgebou. 

Die  koste  vir  die  totale  projek  beloop  egter  heelwat  meer  as  wat  aanvanklik 
bereken  is  a.g.v.  die  noodsaaklikheid  van  verdere  verbeterings.  ’n  Verdere 
bedrag  van  R100  000  word  by  die  Ringsboufonds  geleen.  Machiel  Venter  hou 
deurgaans  toesig  oor  die  bouprojek  en  hou  daagliks  terreinvergaderings  met  ds 
Pienaar,  die  kontrakteur  en  ’n  verskeidenheid  subkontrakteurs.  Ds  Pienaar  en 
Machiel  Venter  konsulteer  tydens  die  bouprojek  met  kundiges  oor  die  afwerking 
van  die  kerkgebou.  Ds  Pienaar  nader  ’n  kunstenaar  van  Witrivier  om  die  Kruis  in 
die  voorportaal  en  die  alfa-  en  omegatekens  te  maak.  Hettie  Taljaard  neem  leiding 
met  die  tuinuitleg.  Heelwat  lidmate  het  ook  ruim  kontant  bygedra  en  dienste  en 
materiaalgeskenk. 

Met  dié  projek  is  daar  deurgaans  gepoog  om  ’n  moderne  en  stylvolle  voorkoms  te 
skep  met  estetiese  merkers  en  simbole  wat  eie  aan  ons  Hervormde  tradisie  is. 
Die  vooraansig  moes  ’n  vriendelike  uitnodiging  rig  aan  besoekers  by  wyse  van  ’n 
elegante  kloktoring,  ’n  oop  en  ruim  voorportaal,  netjiese  tuin  en  ’n  gewyde 
liturgiese  ruimte  met  sagte  beligting.  Op  21  Junie  2015  het  ds  Pienaar  met  Nadia 
aan  sy  sy  ’n  gedenksteen  onthul  en  die  opgegradeerde  kerkgebou  met  ’n 
spesiale  erediens  ingewy.  Rigtingaanwysers  is  ook  op  verskillende  hoofroetes  en 
voordie  kerk  aangebring. 

Vooraanbouings  Naaanbouings 

Die  kerkgebou  en  fasiliteite  word  tans  baie  meer  doeltreffend  aangewend.  Die 
parkeerterrein  word  gedurende  weeksdae  aan  Toyota  verhuur,  die  lapa  word 
gereeld  vir  funksies  en  troues  en  die  kategeselokale  aan  ’n  Sentrum  vir 
Tuisskoolonderrig  verhuur. 

ONS  HUIDIGE  BESTUURSTYL  EN  BEDIENINGSMODEL 

Wat  die  bestuurstyl  van  die  gemeente  betref,  het  daar 
ook  drastiese  verstellings  plaasgevind.  Pieter 
Terblanche  dien  as  ouderling  met  gemeentelike 
ontwikkeling  as  portefeulje  en  die  finansiële  kommissie 
onder  die  bekwame  voorsitterskap  van  Pieter  van 
Loggerenberg  sien  toe  dat  die  gemeente  finansieel 
kerngesond  bly.  Die  meeste  ampsdraers  beklee  tans  ’n  spesifieke  portefeulje  op 
die  kerkraad.  Dit  het  tot  gevolg  dat  die  getal  kerkraadslede  gekrimp  het  hoewel 
die  vergadering  se  effektiwiteit  verhoog  het.  Die  gemeente  bly  in  wyke  opgedeel 
maar  kerkraadslede  is  nie  noodwendig  verbind  aan  wyke  nie.  Daar  word  na 
lidmate  in  wyksverband  deur  wyksverteenwoordigers  omgesien. 

Die  diakens  onder  voorsitterskap  van  Vina  Pienaar  funksioneer  baie  goed  en  ’n 
dagbestuur  wat  fokus  op  barmhartigheid  na  binne  asook  na  buite,  kom  weekliks 
saam  met  die  predikant  byeen.  Die  koster  en  kassier  Jan  Visagie  is  oor  baie  jare 
’n  steunpilaar  en  die  sekretariële  beampte,  Corrie  Viljoen,  sien  goed  om  na  die 
gemeente  se  administratiewe  sake.  Corrie  en  die  predikant  berei  weekliks  die 
erediensblad  voor.  Die  verwelkomingsgroep  sien  toe  dat  nuwe  en  bestaande 
lidmate  elke  Sondag  vriendelik  ontvang  word.  Ons  gemeente  het  al  heelwat 
komplimente  vir  ons  hartlikheid  ontvang. 

FUNKSIES 

Dit  is  bykans  onmoontlik  om  oor  al  die  gemeente  se 
vele  aktiwiteite  en  funksies  die  afgelope  tien  jaar 
verslag  te  doen.  Hier  volg  ’n  paar  hoogtepunte  van 
slegs  die  afgelope  drie  jaar: 

• Petrus  en  Jakkie  Fourie  het  gedurende  201 4 en 
2015  koinonia-aande  in  die  vorm  van  ’n  dinee  aangebied.  Dit was  spoggerige 
geleenthede  met  heerlike  kos  en  stylvolle  vermaak. 

• Marthie  Kotze  staan  met  groot  bekwaamheid  die  afgelope  twee  jaar  aan  die 
stuur  van  ons  grootste  jaarlikse  fondsinsamelingsfunksie,  nl  die  Mengelmoes- 
Kardoes. 

• Nadia  Pienaaren  haarspan  het  gedurende  2014  ’n  wynproe,  ete  en  wynveiling 
virlSOgastegereël. 

• LynetteTerblancheen  Marthie  Kotze  hettwee  pretlope  vanafdie  Botaniesetuin 
aangebied. 

• Deon  en  Vina  Pienaar  het  ’n  gesellige  Italiaanse  aand  aangebied. 

• Christo  en  Gerda-Marie  de  Beer  organiseer  virdie  afgelope  drie  jaar’n  prettige 
bingo-aand. 

• Die  diakens  o.l.v.  Gus  en  Sune  Basson  het  ’n  baie  gesellige  Valentynsdans 
gereël. 

• Die  ouderlinge  het  ’n  geseliige  manne-ontbyt  gedurende  Februarie  2016 
aangebied. 

• Die jeug,  NHSV en  diakens  het etlike  padkafees  aangebied. 

Vir  baie  jare  reeds  het  Kruin  kompetisiekaartjies  met  groot  pryse  verkoop. 
Aanvanklik  het  Herman  du  Toit  dit  behartig  en  later  het  Annatjie  Wagener  as 
koordineerder  opgetree.  Hans  Dubber  het  telkens  die  eerste  prys,  nl  ’n 
skootrekenaar,  aan  ons  geskenk. 

Sarie  Visagie  en  haar  span  doen  klokslag  die  spyseniering  vir  begrafnisse  of 
gedenkdienste.  Tans  is  daar  15  aktiewe  werkgroepe  in  die  gemeente.  Die 
voorsitter  van  die  ouderlingevergadering,  Jannie 
Hesselink,  het  sedert  2015  saam  met  ds  Pienaar  twee 
baie  geslaagde  mannekampe  aangebied.  Tydens  die 
kampe  is  daar  heerlik  gekuier,  na  gassprekers  geluister  en 
ookkleiduifgeskiet. 

Sedert  die  opgradering  van  die  kerkkompleks  het 
Hettie  Taljaard  verantwoordelikheid  vir  die 
instandhouding  en  verfraaiing  van  die  tuin  aanvaar. 

Met  die  opbrengs  van  die  rommelverkopings  het  sy 
en  haar  span  al  heelwat  verbeterings  aan  die  tuin 
aangebring. 

ONSBEELD  NABUITE 

Ds  Andries  Grobler  is  deur  die  Ring  aangestel  om  gemeentes  meer  missionaal 
gerig  te  kry  - hy  het  van  201 5-201 6 hoofsaaklik  in  Kruin  gewerk.  In  Kruin  staan  die 
inisiatief  bekend  as  “Draai  die  gety”.  Hoewel  die  proses  baie  stadig  vorder  en  daar 
relatief  min  projekte  van  die  grond  af  gekom  het,  het  Gemeente  Kruin  deur  ’n 
proses  van  ontvriesing  gegaan  waar  die  meerderheid  van  die  ampsdraers  en 
lidmate  die  meriete  van  missionale  gerigtheid  begin  besef  het.  Wat  meetbare 
resultate  betref,  het  daar  sedert  die  totstandkoming  van  hierdie  projek  sowat  24 
nuwe  gesinne  aangemeld.  Nuwe  kommunikasienetwerke  is  ook  via  die  sosiale 

media  op  die  been  gebring.  Ons  gemeente  se 
Facebook  is  ook  baie  aktief  o.l.v.  Carina  Malan. 
Deon  Pienaar  het  tafeltjies  vir  die  beplande 
koffiekroeg  gemaak  en  sedertdien  kuier  mense 
gedurende  die  week  en  op  Sondae  gesellig  saam 
in  die  voorportaal. 

’N  LAASTE  OPMERKING 

Kyk’n  mensterug  oortwintigjaar,  isdaarsoveei  stoftotgrootdankbaarheid.  Kruin 
is  nie  net  geseënd  nie  maar  ook  ’n  gelukkige  geloofsfamilie.  Ons  dank  ons 
Hemelse  Vader  vir  wat  ons  hier  kon  ervaar,  doen  en  bereik. 


Ds  Kobus  Pienaar 


©• 

FOTO’S  VAN  DIE  AANBOUINGS  GEDURENDE  2015 

GEMEENTE  KRUIN  - DIE  EERSTE  20  JAAR 

As  mens  deur  ons  gemeente  se  eerste  gedenkblad  (haar 
1 0-jarige  bestaan)  blaai,  kom  jy  tot  die  besef  hoe  vinnig  die 
tyd  werklik  verbyswiep.  Tog  staan  jy  ook  verstom  deur  al 
die  dinge  wat  jy  kan  herroep  wat  die  afgelope  dekade 
gebeur  het.  Daar  het  soveel  mense  gekom  en  gegaan,  en 
ons  het  ook  talle  geliefde  gesins-  en  familielede  en  vriende  aan  die  dood 
afgestaan.  Ons  bring  hulde  aan  hulle  nagedagtenis  en  wat  hulle  aan  ons  en  ons 
gemeente  nagelaat  het.  Maar  ons  word  telkens  vertroos  deurdat  die  Almagtige 
Vader  ons  ’n  geheue  gegee  het  waarmee  ons  soet  herinneringe  na  willekeur  kan 
oproep. 

Wat  baie  duidelik  is,  is  dat  God  in  sy  onbeskryflike  genade  ons  gemeente  ook 
besonder  geseën  het.  Na  ds  Kobus  Pienaar  ’n  lewensbedreigende  siekte 
opgedoen  het,  het  hy  deur  die  Here  se  groot  genade  herstel.  Daar  was  ook  ’n 
aantal  ander  gebeurtenisse  wat  ons  beproef  het.  Na  ’n  kerkskeuring  het  ’n  groep 
ontevredenes  afgestig  en  fungeer  nou  onafhanklik  van  ons  kerk.  Ons  is  dankbaar 
dat  hierdie  betreurenswaardige  gebeurtenis  net  ’n  geringe  invloed  op  ons 
gemeente  gehad  het. 

Dan  het  ons  ook  die  ontbinding  van  die  Witpoortjie-gemeente  van  ons  kerk 
beleef.  Kruin  het  ’n  hele  aantal  van  dié  voormalige  lidmate  in  ons  gemeente 
verwelkom,  en  hulle  het  goed  ingeskakel.  Die  opbrengs  van  die  verkoop  van  die 
Witpoortjie-kerkgebou  is  tussen  die  oorblywende  gemeentes  in  die  Ring  van 
Roodepoort  volgens  ’n  onderhandelde  formule  verdeel.  Kruin  se  deel  is 
aangewend  om  ons  gebou  op  te  gradeer  en  te  verfraai.  Ons  het  beslis  nou 
fasiliteite  waarop  ons  met  reg  trots  kan  wees.  Elders  in  hierdie  gedenkalbum  kan 
u sien  hoe  dinge  verander  het. 

Maar  die  aspek  wat  seker  die  opvallendste  is,  is  die  verandering  wat  met  Sy  groot 
genade  in  ons  gemeente  bewerkstellig  is.  Ons  gemeente  het  onder  die  bekwame 
en  entoesiastiese  leiding  van  ds  Kobus  en  sy  vrou  Nadia  beweeg  van  ’n  redelik 
geslote  gemeenskap  wat  hoofsaaklik  na  binne  gerig  was,  na  ’n  gemeente  wat 
omgee,  na  buite  uitreik,  wat  ’n  betrokke  en  verantwoordelike  landsburger  vir  die 
samelewing  is  en  wat  beslis  die  onderlinge  verhouding  en  vriendskap  tussen 
lidmate  versterkhet. 

Ons  het  dus  baie  meer  missionaal  begin  dink  en  werk.  Van  hierdie  aksies  na  buite 
word  met  groot  entoesiasme  en  deernis  aangepak  en  ons  is  trots  op  die  getal 
persone  wat  direk  via  die  diakonie,  die  NHSV  en  ander  groepe  hierby  betrokke  is. 
Byna  weekliks  tree  meer  en  meer  persone  na  vore  en  raak  betrokke.  Dit  is 
wonderlik  dat  die  Here  só  met  hulle  harte  praat.  Die  byeenkomste  en  funksies  wat 
ons  gemeente  hou,  word  goed  ondersteun  en  daar  is  ’n  gemaklikheid  en 
vriendskap  tussen  lidmate  wat  werklik  aanvoelbaar  is.  Selfs  nie-lidmate  van  ons 
kerk  woon  klokslag  ons  funksies  by.  Ons  het  ook  ’n  omvattende 
verwelkomingsprogram  ontwikkel  en  geïmplementeer.  Heelwat  positiewe 
kommentaar  is  hieroor  gelewer.  In  hierdie  verband  lewer  ds  Andries  Grobler 
namens  die  Ring  ook  ’n  belangrike  bydrae.  Daar  is  egter  nog  werk  wat  gedoen 
moet  word  om  dormante  lidmate  weer  betrokke  te  kry. 

Ons  kyk  vorentoe  en  boontoe.  Met  ons  Almagtige  Vader  as  ons  inspirasie  en  die 
samewerking  van  ons  gewaardeerde  en  gemotiveerde  lidmate  gaan  Gemeente 
Kruin  ’n  blink  toekoms  tegemoet. 

Deon  Pienaar 

Redakteur;  Gedenkalbum 


DS  KOBUS  EN  NADIAPIENAAR 

In  die  rekenaarwêreld  word  die  term  WYSIWYG  gebruik.  Dit  staan  vir 
“What  you  see  is  what  you  get”.  Ek  het  gedink  dit  is  ’n  toepaslike  beeld 
waarmee  ek  kan  werk  om  iets  oor  ons  herderspaar  in  woorde  vas  te 
vang. 

Pretensieloos,  opreg,  belangstellend  en  eerlik...  dis  selde  dat  dieselfde 
beskrywing  beide  man  en  vrou  pas.  Beide  Kobus  en  Nadia  koester  die 
lewe,  put  vreugde  uit  elke  oomblik  en  het  ’n  afgeronde  kunssinnigheid. 
Hulle  positiwiteit,  ervaringe  en  belesenheid  inspireeren  motiveeroud  en  jonk. 

Een  van  die  mees  inspirerende  oomblikke  saam  met  Kobus  was  daar  doer  vêr  in  die  bos  in 
Zimbabwe.  Die  aandlug  was  sag  en  die  son  het  stadig  sy  kop  agter  die  westerkim  laat  sak. 
Ons  het  heerlik  saam  geëet  uit  ’n  potjie  pap,  toe  Kobus  besadig  opmerk:  “God  is  good”.  As 
vriend  en  pastor  het  Kobus  die  gawe  om  jou  saam  met  hom  te  neem...  soms  deur  klein 
stegies  in  verre  lande  maar  ook  op  die  pad  van  geloof,  hoop  en  liefde.  Ons  is  bevoorreg 
om  hom  as  ons  herder  en  leraar  in  Kruin  te  hê.  Ons  dank  ook  ons  hemelse  Vader  vir  sy 
wederhelfte,  ’n  ware  steunpilaar  en  vriendin  met  ’n  hart  van  goud. 

Ds  Andries  Nel 

NHSV 

Oor  geslagte  heen  maak  die  Sustersvereniging  deel  uit  van  die  kerklike  strukture 
van  die  drie  Susterskerke  en  is  tans  net  so  relevant  as  in  vroeë  jare.  Die 
Nederduitsch  Hervormde  Sustersvereniging  (NHSV)  verteenwoordig  die  “sagte”, 
minder  formele  komponent  van  die  Nederduitsch  Hervormde  Kerk  en 
demonstreer  die  warm  vrouehart  van  ’n  Christenkerk.  Met  die  nasionale  NHSV- 
leuse  van  “Wees  ’n  seën”  en  die  eienskap  van  ’n  “warm  hart”  funksioneer  dit  nie  in 
isolasie  nie,  maar  bied  onderliggende  steun  aan  al  die  formele  strukture  van  die 
Kerk.  Lidmaatskap  van  die  Sustersvereniging  het  in  vervloë  dae  aan  vroue  ’n  trots 
sonder  weerga  verleen  wat  sedertdien  nog  nooit  getaan  het  nie  en  steeds 
kenmerkend  in  die  kontemporêre  kerklike  tydvak  is.  Dit  is  ook  nie  anders  in 
Gemeente  Kruin  nie. 


Kruin  NHSV  het  met  die  ontstaan 
van  die  gemeente  in  1996  ’n 
ledetal  van  ongeveer  20  aktiewe 
lede  gehad  en  relevante 
gemeente-kwessies  asook 
barmhartigheidsdiens  in  die  breë 
hanteer.  Die  voorsitterstoel  van  ’n 
dinamiese  NHSV  vereis  passie 
en  toewyding  en  gedugte  vroue 
soos  Susan  Steyn,  Rina  van  Jaarsveld,  Nellie  Coetzee  en  Louise  Coetzee  het  as 
voormalige  voorsitters  waardigheid  aan  hierdie  posisie  verleen.  Hoewel  Louise 
Coetzee  nie  meer  die  voorsitter  van  Kruin  NHSV  is  nie,  dien  sy  tans  as  Wesrand- 
streekvoorsittervan  die  nasionale  NHSV. 


Om  die  hoed  as  NHSV-voorsitter  te  dra  vereis  meer  as  net  vergaderings  lei. 
Fondsinsameling  vir  allerlei  projekte  is  een  van  die  prioriteite  en  tydens  Louise  se 
voorsitterskap  is  groot  gewag  gemaak  van  die  interne  estetika  van  die  kerkgebou 
met  onder  andere  die  hang  van  gordyne,  die  aanbring  van  blindings  in  die 
kategeseklaskamers  en  die  verfraaiing  van  die  kleedkamers.  In  Louise  se 
ampstermyn  word  die  maandelikse  rommelverkoping  eie  aan  ons  gemeente. 
Behoeftige  senior  burgers  is  van  kospakkies  voorsien  en  jaarliks  met  ’n  ete  en 
geskenkpakkies  getrakteer.  In  noodgevalle  is  kospakkies  ookaan  gemeentelede 
voorsien. 

Soos  wat  die  politieke  dinamika  sedert  1994  in  die  land  verander  het  en 
problematiese  maatskaplike  kwessies  kop  uitgesteek  en  eie  aan  ons  daaglikse 
bestaan  geword  het,  het  die  rol  van  Kruin  NHSV  ook  in  omvang  uitgebrei.  Die 
ondersteunende  rol  van  die  “warm  vrouehart”  kring  hedendaags  verder  uit  en 
verg  liefdadigheids-  en  barmhartigheidsdiens  aan  die  breër  gemeenskap  - ’n 
taakwaaraan  die  NHSV  sonderskroom  meedoen. 

Nadia  Pienaar  is  na  Louise  as  NHSV- 
voorsitter  verkies  en  verleng  die  goue 
draad  van  barmhartigheids-  en 
liefdadigheidsdiens  wat  deur  haar 
voorgangers  daargestel  is.  As  NHSV- 
voorsitter  onderneem  Nadia  drie  doelwitte: 
voortgesette  barmhartigheidsdiens, 
fondsinsameling  en  pret/sosialisering. 

Barmhartigheidskwessies  wat  aandag  geniet,  behels  ’n  weeklikse  broodjieprojek 
asook  ’n  winterboksprojek  aan  behoeftige  skoolleerders,  kersfeesbokse  aan 
kinders  in  die  Diakonale  Pleegsorgsentrum  (DPS-huis)  en  behoeftige 
kindergroepe  in  die  gemeenskap.  ’n  Dromprojek  word  geloods  met  dromme  in  die 
voorportaal  van  die  kerk  waarin  onder  andere  skryfbehoeftes,  niebederfbare 
voedsel  en  bababenodigdhede  geplaas  kan  word  om  instellings  soos  die 
Ondersteuningsraad  by  te  staan  om  in  noodsaaklike  behoeftes  van 
minderbevoorregtes  te  voorsien.  Die  NHSV  Kruinfonds  maak  ook  voorsiening  vir 
tersiêre  studie  van  ’n  leerder  in  die  DPS-huis. 

“Kleur-Sondae”  het  die  lig  gesien  onder  Nadia  se  voorsitterskap.  Hier  word 
verwys  na  ’n  Pienk-Sondag  en  ’n  Turkoois-Sondag  met  verdere  Kleur-Sondae  in 
die  vooruitsig.  Die  Sondag  waartydens  die  werksaamhede  van  die  NHSV  aan  die 
gemeente  beklemtoon  word,  staan  bekend  as  Pienk-Sondag  en  klee  die 
vrouegemeentelede  in  pienk.  Die  deurkollekte  op  dié  spesifieke  dag  word  aan  die 
Nasionale  Studentefonds  geskenk.  Op  Turkoois-Sondag  klee  die  vroue  in  die 
gemeente  in  turkoois.  Hierdie  dag  hetten  doel  om  hulde  aan  die  senior  burgers  in 
die  gemeente  te  bring.  Dit  poog  om  senior  burgers  opnuut  te  herinner  aan  die 
omgee,  liefde  en  koestering  wat  elke  senior  burger  in  die  gemeente  verdien.  Dit  is 
derhalwe  gepas  om  senior  burgers  op  Turkoois-Sondag  ná  die  oggend-erediens 
met  heerlike  koffie,  tee  en  snuisterye  te  bederf. 

@ 

Buiten  die  liefdadigheids-  en  barmhartigheidsdoelwit  is  fondsinsameling  ook 
hoog  op  die  voorsitter  se  prioriteitslys  en  staan  sy  aan  die  stuur  van  die 
Vrydagaand-padkafee  en  Sondagoggend-poedingverkope.  Met  die  padkafee 
word  gemeentelede  (gewoonlik  die  vroue)  ’n  kosmaak-ruskans  gebied  met 
heerlike  vetkoek-en-maalvleis,  worsbroodjies,  hamburgers  en  nog  wat.  Die 
padkafee  volg  gewoonlik  die  patroon  van  twee  groepe  wat  wedywer  om  as  die 
beste  verkoper  uit  die  stryd  te  tree.  Die  poedingverkope  na  ’n  Sondagoggend- 
erediens  doen  mee  om  ’n  heerlike  Sondagmiddagete  af  te  rond. 

Met  die  derde  doelwit  beywer  Nadia  haar  om  NHSV-lidmaatskap  met  pret  en 
sosialisering  te  kombineer  en  word  die  Sussies  getrakteer  met  kookkunsklasse, 
werkwinkels  van  een  of  ander  aard,  allerlei  buitelug-aktiwiteite  en  ’n  vrouekamp 
wat  ’n  onmisbare  hoogtepunt  op  die  kerkkalender  is. 

’n  Aangeleentheid  wat  spesiale  vermelding  verdien,  is 
die  aanbied  van  ’n  streekvrouekongres  in  Augustus 
2015.  Hierdie  tweejaarlikse  kongres  is  ’n  hoogtepunt  op 
die  nasionale  NHSV-kalender  en  vind  by  ’n  spesifiek 
voorgestelde  gemeente  plaas.  Kruin  NHSV  het  180 
susters  van  oor  die  streek  tydens  dié  geleentheid  met 
gevatte  humor,  sang,  heerlike  eetgoed  en  verskeie  geleentheidsprekers 
getrakteer.  Die  sukses  van  hierdie  aanbieding  sal  die  NHSV  nog  lank  bybly. 

’n  Bydrae  tot  die  estetika  van  die  kerkgebou  is  ongetwyfeld  ’n  gegewe  vir  elke 
NHSV-voorsitter.  ’n  Opgeknapte  kombuis  en  die  versiering  van  die  voorportaal 
was  die  huidige  NHSV  se  bydrae  om  die  opgegradeerde  kerkgebou  te 
komplementeer. 

Nadia  se  passie  is  ook  sigbaar  in  die  mate  wat  die  NHSV-lede  sonder  voorbehoud 
hulle  tyd,  hulpvaardigheid  en  kundigheid  in  elke  projek  inploeg.  Samewerking  en 
hegte  vriendskapsbande  het  die  etiket  van  “Naomi-sussies”  aan  die  NHSV-lede 
besorg.  Verder  weerspieël  ’n  jaarlikse  slagspreuk  die  doen  en  late  van  die 
Sussies  en  slagspreuke  soos  “Blom  waar  jy  geplant  is”  en  “Versprei  jou  geur” 
verteenwoordig  die  liefde  viren  betrokkenheid  met  mekaar,  medegemeentelede 
en  die  breër  gemeenskap.  Die  Sussies  hou  van  kommunikeer  en  die  wonder  van 
tegnologie  en  die  WhatsApp-toepassing  maak  ’n  kommunikasiegroep  moontlik 
wat  eindelose  gesprekvoering,  meelewing  en  selfs  debattering  meebring  en  wat 
die  Sussies  met  ywer  benut! 

@ 

Enige  projek  wat  die  NHSV  onderneem,  hetsy  in  die  gemeente  of  in  die  breër 
gemeenskap,  kan  nie  met  sukses  afgehandel  word  sonder  die  lojale  bydrae  en 
ondersteuning  van  gemeentelede  nie.  En  daarvoor  is  die  NHSV  nederig 
dankbaar.  Die  geloof,  hoop  en  liefde  wat  die  NHSV  onderskryf  en  uitleef, 
suurdeeg  deur  na  die  gemeente  en  is  sigbaar  in  elke  bydrae  wat  gemeentelede 
maak  in  ‘n  poging  om  die  lot  van  minderbevoorregtes  te  verlig.  Die  spreekwoord 
lui  egter:  “Liefdadigheid  begin  by  die  huis”  en  dit  is  die  NHSV  se  fokuspunt  voor 
betrokkenheid  en  ondersteuning  verby  die  kerkmure  skuif.  Die  “warm  vrouehart” 
hetsedertdieontstaan  van  Kruin  NHSVin  1996  nog  nooitophou  klopnie. 

Cornelia  Venter 


GOUEOUES 

Die  Goue  Oues  van  Kruin  is  20  jaar  gelede  deur  ’n  groep  senior  burgers  van  ons 
kerk  gestig  om  samehorigheid  onder  die  senior  burgers  te  bevorder. 

Ons  is  ’n  gesellige,  aktiewe  groep  wat  maandeliks  byeenkom. 

Met  ons  byeenkomste  het  ons  vele  verrassings,  gassprekers  op  uitnodiging, 
uitstappies  na  die  botaniese  tuin,  besoeke  aan  ander  gemeentes  om  almal  te 
betrek  en  om  ’n  modeparade  met  ’n  kinkel  te  hou. 

Dit  is  egter  nie  net  pret  en  plesier  nie.  Ons  dra  ook  by  tot  die  instandhouding  van 
ons  kerk.  Ons  het  bv  die  seile  van  die  lapa  geborg,  die  oprit  na  die  lapa  laat  bou  en 
is  aktief  in  die  kerk  se  tuin.  Ons  is  betrokke  by  fondsinsamelings  soos  om  die 
poedingtafel  by  die  Mengelmoes-Kardoes  te  bedryf  en  dra  ook  by  tot  ander 
soortgelyke  projekte. 

Om  te  kan  diens  lewer,  het  ons  fondse  nodig.  Ons  lede  dra  maandeliks  ’n 
nominale  bedrag  by  en  ons  hou  elke  jaar  ’n  markdag  waar  ons  stalletjies  verhuur 
en  ons  eie  produkte  verkoop.  Die  gemeenskap  en  ander  gemeentes  ondersteun 
ons  goed.  Hierbenewens  hou  ons  maandeliks  ’n  rommelverkoping  van  gebruikte 
klere  en  allerhande  artikels.  Hierdie  geld  word  uitsluitlik  vir  die  kerk  se  tuin 
aangewend. 

Na  twintig  jaar  kan  ons  dankbaar  terugkyk  na  die  versiendheid  van  ons 
voorgangers  en  ons  vertrou  dat  ons  Hemelse  Vader  ons  met  genade,  krag  en 
wysheid  sal  seën  om  die  goeie  werk  voort  te  sit  tot  uitbouing  van  sy  koninkryk  op 
aarde. 

HettieTaljaard 

— ^ 

KRUIN  DIAKENS 

Die  diakens  van  Genneente  Kruin  het  oor  die 
afgelope  20  jaar  ’n  baie  aktiewe  en 
belangrike  rol  gespeel  deur  hulle 
betrokkenheid  by  gemeentebou,  die  reël  van 
verskeie  geslaagde  fondsinsamelings,  die 
ondersteuning  van  behoeftiges  en  persone 
in  nood.  Daarwas  ook  veelvuldige  aksies  om 
klere  en  voedsel  vir  die  Ondersteuningsraad 
in  te  samel  vir  verspreiding  aan  behoeftige  persone  in  die  gemeenskap.  Ons  het 
deurgaans  probeer  om  voort  te  bou  op  suksesse  wat  ons  suiwer  deur  Sy  genade 
behaal  het. 


Die  slagspreuk  van  dieAlgemene  Diakensvergadering  is  Omgee  in  aksie-“wees 
barmhartig  soos  julle  Vader  barmhartig  is.”  Hierdie  slagspreuk  het  ons  verder 

gemotiveer  om  in  201 6 verskillende  projekte 
teloodssoos: 

• Die  jaar  is  afgeskop  met  ’n  geslaagde 
Valentynsdans  deurdie  diakens  onder 
leiding  van  Gus  en  Sune  Basson.  Die 
fondse  word  aangewend  vir 
barmhartigheid. 

• ’n  Padkafee  is  gehou  om  die  diakonale 


fondsete  versterk. 

• Ons  het  ’n  Diakensbarmhartigheidsgroep  begin  met  ds  Kobus  Pienaar,  Annatjie 
Wagener,  Vina  Pienaar,  Karen  de  Klerk  en  ds  Andries  Grobler.  Ons  kom 
weekliks  bymekaar  om  ondersteuningsaksies  aan  siekes  en  behoeftiges  te 
beplan  en  uit  te  voer  en  om  lidmate  in  nood  se  las  te  help  verlig.  Ons  onderneem 
besoeke,  ons  verskaf  etes  waar  lidmate  trauma  ervaar  en  ons  voorsien  ’n  pakkie 
tuisgebakte  koekies  aan  gemeentelede  wat  ons  besoek. 

• Begrafnisondersteuning:  Sarie  Visagie  en  vrywilligers  verskaf  toebroodjies,  tee 
en  koffie  tydens  begrafnisse  of  gedenkdienste. 

• Rommelverkopings:  Tydens  die  Goue  Oues  se  maandelikse  rommelverkopings 
word  toebroodjies  en  sop  aan  die  helpers  en  kopers  voorsien. 

• Die  diakens  werk  saam  met  die  NHSV  om  die  nodige  vir  die 
Ondersteuningsraad  in  te  samei. 


GËDENKALBUM  1996-2016 


• ’n  Aksie  vir  ouer  persone  is  gedurende  die  winter  met  ’n  kombersprojek 
onderneem.  Vrywilligers  het  gehelp  met  die  omkap  van  die  kombersies.  Hierdie 
aksie  het  tot  heelwat  verdere  betrokkenheid  van  ander  gemeentelede  bygedra. 
Die  komberse  is  aan  die gemeente  se  seniors  en  siekes  uitgedeel.  Die  NHSV  het 
’n  wintergeskenkpakkieprojek  geloods  vir  leerlinge  van  Bastion-hoërskool  en 
van  dié  komberse  was  ook  deel  van  die  geskenk. 

• ’n  Aksie  vir  kindersorg  is  geloods  met  ’n  serpprojek  en  weereens  het  vrywilligers 
gehelp.  Die  serpe  is  aan  die  leerders  van  Roodeparkskool  oorhandig. 

• Verdere  aksies  word  beplan  vir  die  res  van  die  jaar  om  mededeelsaamheid  en 
betrokkenheid  in  die  gemeente  en  met  die  gemeenskap  daarbuite  te  bevorder. 

Die  diakens  is  ’n  dinamiese  groep  wat  poog  om  ’n  verskil  te  maak  deur  die  diens 
van  barmhartigheid  aktief  uit  te  leef.  Dit  kom  ooreen  met  Matteus  5:14  en16  wat 
lui; 

“Julle  is  die  lig  vir  die  wêreld.  ’n  Stad  wat  op  ’n  berg  lê,  kan  nie  weggesteek  word 
nie;  Laat  julle  lig  so  voor  die  mense  skyn,  dat  hulle  julle  goeie  werke  kan  sien  en 
julle  Vader  wat  in  die  hemel  is  verheerlik.” 

Vina  Pienaar 

Voorsitter:  Diakensvergadering 


’N  SONDAG  BY  NHK  KRUIN 

’n  Kerk,  is  ’n  kerk,  is  ’n  kerk... 

Ons  almal  ken  ’n  kerk.  Dit  is  ’n  gebou  met  mure  en  ’n  dak,  ’n  kansel,  ’n  doopvont,  ’n  orrel  en 
sitplekke,  en  soms  het  ’n  kerk  ’n  toring.  Kom  ek  vertei  jou  van  ’n  kerk  wat  meer  is  as  net  ’n 
gebou  met  sitplekke  en  ’n  kerktoring.  Ek  wil  jou  vertel  van  NHK  Kruin.Op  die  hoek  van  CR 
Swartlaan  en  Steinmannstraat,  Wilropark,  regoor  Monument  Toyota,  is  daar  ’n  kerk. 
Daagliks  as  duisende  haastig  op  pad  is  om  inkopies  te  doen,  hul  kinders  by  die  skool  te 
gaan  aflaai  of  haal  of  na  hul  besige  kantoorlewens  te  jaag  ry  hulle  by  Kruin  verby,  onbewus 
van  hierdie  oase  vir  die  siel!  Maar  weet  jy,  hier  is  REGTIG  ’n  kerk,  MET  ’n  gemeente  EN  ’n 
predikant! 

Elke  Sondag  voor  nege  uur  draai  gemeentelede  by  die  parkeerarea  van  die  kerk  in. 
Sommiges  is  betyds  en  dan  is  daar  van  ons  wat  vinnig  moet  maak  om  net  betyds  te  sit.  Die 
kerkgebou  het  ’n  gedaanteverwisseling  ondergaan  en  lyk  nou  nie  meer  soos  ’n  skoolsaal 
nle,  maar  wel  soos  ’n  volwaardige  kerk.  Ons  tuine  is  ons  trots  en  ons  waardeer  al  die 
rugbreekwerk  wat  met  liefde  en  geduld  ’n  lushof  skep.  Vir  lank  was  ons  tevrede  met  ’n  kerk 
sonder  ’n  kerkklok,  maar  ’n  kerktoring  is  gebou  en  dit  is  DAAR  waar  die  ou  NHK 
Witpoortjie-klok  geduldig  wag  om  op  tyd  gelui  te  word. 

Jy  word  hartlik  welkom  geheet  deur  lidmate  in  die  voorportaal  en  indien  jy  dalk 
soos  ’n  nuweling  lyk,  word  jy  net  daar  en  dan  genooi  om  na  die  afloop  van  die 
erediens  saam  te  kuieroor’n  koppie  koffie  oftee  en  eetgoed.  En  asjy  gereeld  die 
kerkdienste  bywoon,  weet  jy  van  die  gesellige  gekuier  na  elke  erediens! 

Wanneer  jy  instap  om  ’n  sitplek  in  te  neem  is  daar  nie  ’n  doodse  stilte  nie.  Almal 
groet  mekaar  vriendelik  en  gesels  ’n  geselsie,  maar  daar  is  tog  nog  ’n  gewyde 
atmosfeer,  want  dit  is  mos  hoe  dit  in  ’n  Hervormde  kerk  hoort,  dan  nie?  Die  orrelis 
sorg  vir  die  agtergrondmusiek  en  daar  het  jy  dit  - nou  KLINK  dit  mos  ook  soos  ’n 
kerk! 

Die  geduldige  klok  lui  om  nege  en  ’n  predikant 
maak  sy  staan  agterdie  kansel.  ’n  Passievolle 
predikant  wat  die  Ou  Testament  vir  jou  na  die 
hede  bring  en  die  Nuwe  Testament  vir  jou 
skilder  asof  jy  in  Galilea  langs  die  see  sit  en 
luister.  Sondag  na  Sondag  word  preke 
gelewer  wat  tref.  Nie  altyd  waar  JY  wil  hê  dit 
moet  tref  nie,  want  die  Boogskutter  is  mos  nie 
jy,  ek  of  die  predikant  nie,  maar  wel  God.  Die  erediens  is  verby  en  ons  sing  ons 
“Amen”.  Dit  verbaas  my  altyd  hoe  maklik  die  predikant  al  die  nuwelinge  raaksien 
en  dan  sit  hulle  yl  gesaai  tussen  ons  gereelde  lidmate  soos  veldblomme  op  die 
Namakwalandvlaktes.  Na  die  aankondigings  verdaag  almal  vir  ’n  vinnige  kuier  in 
die  voorportaal. 

Die  kinders  van  NHK  Kruin  is  die  toekoms  van  ons  kerk,  daarom  probeer  ons  om 
die  kategese  nie  soos  nog  ’n  skooldag  te  laat  voel  nie.  Die  laerskoolkinders  is  die 
“Vonkies”  en  die  hoërskooljeug  is  die  INSYNC-groep.  Eers  word  daar  liedjies 
gesing  en  ’n  aktuele  onderwerp  bespreek  voordat  die  kinders  na  hul  klasse 
verdaag.  Na  afloop  van  die  kategese  is  daar  gewoonlik  nog  ’n  paar  ouers  wat  vir 
hul  finalejaar-katkisante  wag,  want  daar  is  ’n  gerug  dat  die  predikant  (of  is  dit  dalk 
die  hoofouderling)  ’n  laaaaaang  asem  het!  So  verlaat  jy  dan  die  kerkgronde,  al 
groet-groet,  met  pitkos  vir  die  week  wat  voorlê  en  gewoonlik  genoeg  om  aan  te 
herkou  tot  die  volgende  Sondag. 

Ek  het  vir  jou  ’n  Sondag  by  NHK  Kruin  geskets  - daar  is  nog  51  Sondae  wat  jy  met 
ons  kan  deel.  Hierdie  kerk  is  nie  net  ’n  kerk  nie,  maar  dit  is  ’n  plek  waar  gelowiges 
in  Jesus  Christus  bymekaar  kom  en  Sy  liefde  deel.  JY  is  die  kerk! 


Carina  Malan 

KRUININBEELD 

NHSV 


Voor:  Cornelia  Venter,  Shanon  Coetzee,  Nadia 
Pienaar(Voorsitter) 

Middel:  Sunette  Hesselink,  Riana  Crous, 
Kathleen  Loots,  Elrike  Janse  van  Rensburg 
Agter:  Beatrix  Janse  van  Vuuren,  Cora  Dubber, 
Gerda-Marie  de  Beer,  Louise  Coetzee,  Vina 
Pienaar 


Ellen  van  Eyk,  Carina  Janse  van  Vuuren,  Nadia 
Pienaar,  Sunette  Hesselink,  Anita  Roux 


VOORSITTERS  VAN  DIE  FINANSIËLE  DIAKENS 
KOMITEE  OOR  DIE  JARE 


Pieter  van  Loggerenberg,  Jan  Badenhorst, 
Narina  Basson,  Jan  Joubert,  Dewald  Basson 


Christo  de  Beer,  Jan  Visagie,  Koos  Roodt,  Vina 
Pienaar  (Voorsitter),  Jan  Wilken,  André  Janse 
van  Vuuren.  Afwesig:  Annetjie  Wagener,  Corrie 
de  Beer 


KOSTERS  OOR  DIE  JARE 


Jan  Visagie,  Louis  Viljoen,  Gert  Janse  van 
Vuuren 

NHSV-VOORSITTERS 


Louise  Coetzee,  Nadia  Pienaar 


Ds  Andries  en  Lottie  Nel 

ADMINISTRATIEWE  BEAMPTES 


Corrie  Viljoen 


PREDIKANTSPARE  IN  ONS 
GEMEENTE 


Wyle  ds  Johan  (oorlede  2016)  en  Marie 
Wagenaar 


Ds  Koos  en  Maria  Engelbrecht 


Poppie  Janse  van  Vuuren  metGertaan  haarsy 

UITREIKNAZIMBABWE,2013 

Op  Donderdagoggend,  14  Februarie  2013  vertrek  ek,  ds  Kobus  Pienaar  en  ds 
Andries  Nel  na  Zimbabwe  op  uitnodiging  van  ds  Theuns  Botha  van  die 
Hervormde  Kerk  in  Bulawayo.  Dit  is  deel  van  Kruin  Diakens  se  uitreik-aksie  na 
ander  gemeentes.  Ons  het  spesifiek  op  Zimbabwe  besluit  omdat  die  gemeentes 
daar  baie  arm  is  en  daar  ’n  behoefte  aan  kontak  met  ander  gemeentes  bestaan. 
Ons  reis  neem  ons  oor  Potgietersrus  na  Groblersbrug-grenspos  waar  ons  Suid- 
Afrika  verlaat  en  Botswana  binnegaan  by  Martinsdrift-grenspos  en  deur 
Botswana  reis  na  Zimbabwe.  Ons  slaap  oor  in  Francistown  en  die  volgende 
oggend  na  ontbyt  reis  ons  na  Bulawayo  waar  ons  Botswana  verlaat  by 
Ramokawebana-grenspos  en  Zimbabwe  by  Plumtree-grenspos  binnegaan.  Hier 
begin  ons  eerste  probleem  met  beamptes  van  Zimbabwe.  Na  ongeveer  ’n  uur  reis 
ons  verder  na  Bulawayo  waar  ons  die  middag  aankom  en  vleis  gaan  koop  vir  die 
aand  se  braai  by  die  Matopos  Natuurreservaat.  Bulawayo  is  ’n  vervalle  stad  en  dit 
laat  my  dink  aan  die  fliek  van  Will  Smith  “I  am  Legend”. 

Nadat  ons  uiteindelik  ’n  plek  gekry  het  waar  ons  vleis  kon  koop,  vertrek  ons  na 
Matopos  waar  ons  vir  die  aand  sal  oorslaap.  Op  pad  na  Matopos  kry  ons  vir  die 
tweede  keerte  doen  met  beamptes  van  Zimbabwe  en  ds  Kobus  word  gearresteer 
omdat  die  sleepwa  se  dokumente  volgens  hulle  nie  reg  is  nie.  Nadat  ons  toe  saam 
met  die  vroulike  verkeersbeampte  na  die  polisiekantoor  in  Bulawayo  is  en  die 
saak  uitgesorteer  is,  kon  ons  toe  vertrek  na  Matopos.  Weereens  is  die  verval 
duidelik  sigbaar  en  moes  ons  die  aand  maar  met  gebrekkige  ablusiegeriewe 
tevrede  wees.  Ten  minste  kon  ons  lekkereet. 

Ons  vertrek  vroeg  Saterdagoggend  terug  na  Bulawayo  waar  ons  vir  ds  Theuns 
Botha  by  sy  pastorie  ontmoet.  Hy  en  sy  vrou  Adri  neem  ons  na  die  kerkgebou  in 
die  stad.  Die  kerk  is  ’n  pragtige  tweetoringkerk  wat  aan  die  NG  Kerk  behoort  het 
en  ds  Theuns  lig  ons  in  dat  in  Bulawayo  hulle  nie  bekend  staan  as  Hervormde,  NG 
of  Gereformeerde  Kerk  nie,  maar  is  bekend  as  die  Afrikaanse  samewerkende 
kerke.  Hier  wys  hy  vir  ons  die  geboue  langs  die  kerk  wat  hulle  op  daardie  stadium 
besig  was  om  in  ’n  skool  vir  Afrikaanse  kinders  te  omskep.  Aangesien  die  koste  vir 
skoolopleiding  by  die  regeringskole  baie  hoog  is  en  nie  vir  die  meeste 
Afrikaanssprekende  lidmate  bekostigbaar  is  nie,  het  hulle  besluit  om  ’n  skool  te 
begin.  As  Kruin  Diakens  het  ons  vir  hulle  skryfbehoeftes  geskenk  en  ons  kan 
vandag  trots  wees  dat  ons  hulle  gehelp  het  om  hierdie  skool  aan  die  gang  te  kry. 
Die  skool  het  begin  met  6 leerders  en  staan  vandag  bekend  as  die  “Little  Flock  of 
Jesus  Kerkskool”  met  25  kinders  en  4 personeellede. 

Nadat  ons  die  kerkgebou  en  skool  besoek  het,  gaan  nuttig  ons  middagete  by  ’n 
klein  tuinrestaurant  in  een  van  Bulawayo  se  voorstede.  Na  ete  het  ds  Theuns  ons 
na  ’n  tehuis  vir  bejaardes  geneem  waar  hulle  as  kerk  betrokke  is.  Hierna  is  ons 
terug  na  ds  Theuns  se  pastorie  en  na  koffie  moet  ons  vertrek  na  die  Van  der 
Merwe-gesin  se  plaas  tussen  Bulawayo  en  Harare  waar  ons  sal  oornag.  Ds 
Kobus  sal  die  volgende  oggend  die  erediens  in  die  Hervormde  Kerk  in  Harare 
waarneem.  Ons  word  hartlik  verwelkom  by  die  Van  der  Merwes  en  geniet  ’n 
tradisionele  boereaandete.  Na  ete  kuier  ons  saam  met  die  gesin  en  luister  na 
hulle  verhaal  van  plaasbesetting  en  ook  hoe  hulle  al  hulle  geld  verloor  het  met  die 
swak  ekonomie  in  die  land  en  hoe  hulle  nou  op  ’n  staatspensioen  moet  lewe. 

Sondagoggend  word  ons  bederf  met  ’n  heerlike  ontbyt  en  na  ontbyt  vertrek  ons 
Harare  toe  vir  die  erediens.  By  die  kerk  word  ons  hartlik  verwelkom  en  ek  besef 
dat  hierdie  mense  uitgehonger  is  vir  geselskap.  Ds  Kobus  lei  die  erediens  en  ds 
Andries  begelei  die  sang  met  sy  sterk  stem.  Na  die  erediens  is  daar  koffie  en 
verversings  en  weereens  is  die  behoefte  aan  geselskap  baie  duidelik.  Hier  neem 
ek  ook  waar  dat  die  jong  mense  van  die  gemeente  ’n  baie  hegte  band  met  mekaar 
het. 

Na  die  gesellige  saamkuier,  word  dit  tyd  om  te  groet  en  ons  vertrek  terug  na  die 
Van  der  Merwes  se  plaas.  Hier  word  dit  tyd  om  te  groet  en  die  hartseer  van  die 
gesin  is  duidelik  sigbaar. 

Ons  reis  na  die  Zimbabwe-ruïnes  en  slaap  die  nag 
daar  oor.  Die  volgende  oggend  gaan  ons  op  ’n  toer 
deur  die  ruïnes  en  nadat  ons  middagete  gemaak 
het,  vertrek  ons  terug  na  Suid-Afrika  en  kom 
laatmiddag  by  Beitbrug  aan.  Hier  gaan  dit  redelik 
vinnig  en  ons  stop  in  Makhado  (Louis  Trichardt) 
waar  ons  by  die  Spur-restaurant  aandete  geniet  en  dan  die  lang  pad  terug  huis 
toe  aanpak  en  ongeveer  23:00  die  aand  by  die  huis  kom. 

Vir  my  was  dit  ’n  baie  insiggewende  ervaring  en  ek  het  besef  dat  geldelike  hulp  nie 
al  is  wat  hierdie  mense  van  Zimbabwe  nodig  het  nie.  Ons  besoek  het  vir  hulle  baie 
meerbeteken. 


Jan  Wilken 

SYFERS,  FINANSIES  EN  LIDMAATGETALLE 

Dit  is  met  groot  dank  en  eer  aan  ons  Hemelse  Vader  vir  die 
wonderlike  genade  wat  Hy  aan  gemeente  Kruin  bewys  dat 
ons  nou,  na  20  jaar,  nog  steeds  die  Woord  van  die  Here  vrylik 
kan  verkondig. 

Oor  die  jare  het  die  gemeente  se  offervaardigheid  aanhou 
groei  en  kon  Gemeente  Kruin  nog  elke  rnaand  al  haarskulde 
vereffen  en,  belangrik,  ons  kon  nog  heeltyd  ons 
standplaaskoste  bekostig. 

Oor  die  jare  is  verskeie  projekte  aangepak  wat  telkemaal  vanweë  die  gemeente 
se  offervaardigheid  suksesvol  afgehandel  kon  word.  Ek  dink  hieronder  aan  ’n 
paar  groot  en  mees  onlangse  projekte: 

• Ons  kon  ons  pragtige  orrel  se  skuld  (ongeveer  R90  000,  insluitend  die 
opgradering)  in  ’n  rekordtyd  afbetaai. 

• Ons  kon  matte  in  die  kerk  deur  lidmate  se  skenkings  instaileer. 

• Ons  kon  saam  met  die  NHSV  nuwe  gordyne  in  die  kerk  ophang. 

• Ons  het  ’n  pragtige,  doelmatige  lapa  opgerig  met  die  fondse  wat  deur  die 
gemeente  uií  ons  belegging  beskikbaargestel  is. 

• Ons  kon  ook  danksy  die  Witpoortjie-nalatenskap  ons  terrein  opknap  en  ons 
kerkgebou  meersoos  ’n  kerk  inrig  en  die  beeld  van  ’n  “skoolsaa!”  afskud.  Die 
projek  het  R978  333  gekos.  Weereens  het  die  gemeente  hier  hul  sakke  geskud 
en  kon  ons  ailes  doen,  behalwe  vir  ’n  R1 00  000-lening  van  die  Ring  van 
Roodepoort.  Danksy  ons  lidmate  se  voortdurende  offervaardigheid  is  ons  besig 
om  dié  lening  ook  spoedig  af  te  los. 

Die  gemeente  se  gemiddelde  inkomste  per  jaar  staan  tans  op  meer  as  een 
miljoen  rand  wat  hoofsaaklik  besíaan  uit  offergawes,  fondsinsamelings, 
deurkollektes  en  skenkings.  Daarteenoor  is  die  gemeente  se  uitgawes  ook  meer 
as  een  miljoen  rand  wat,  tydens  die  opstel  van  die  begroting,  ’n  klein  tekort 
teweegbring.  Ons  word  egter  telkemale  verras  deur  die  voortdurende 
offervaardigheid  en  kon  ons  daarin  slaag  om  die  afgelope  jare  ons  boeke  te  laat 
klop  en  op  enkeie  rande  na  gelykbreek  tussen  inkomstes  en  uitgawes.  Hiervoor 
sêonsbaiedankie. 

Hieronder  volg  ’n  grafiek  wat  die  huidige  finansiële  jaar  (2016/2017)  se  begroting  beter 
skets: 

• Inkomste  - R1  280  200 

■ DANKOFFERS 

■ FONDSINSAMELING 
INKOMSTE 

■ DONASIES 

■ DEURKOLLEKTE 


• U itgawes  R1  329  21 3 

Kyk  ons  na  ons  lidmaatgetalle,  is  ons  gemeente  ongelukkig  nie  gespaar  van  die  inkrimping 
wat  nie  net  ons  kerk  nie,  maar  die  meeste  kerke,  tans  beleef  - almal  om  verskillende  redes 
natuurlik.  Die  grootste  egter  is  die  veranderende  demografie  van  ons  samelewing  met 
getalle  wat  na  1 994  drasties  anders  daar  uitsien  as  vroeër. 

Kyk  ons  egter  na  Gemeente  Kruin  se  getalle  oor  die  tydperk  2006-2016,  is  dit  redelik 
egalig  oor  die  1 0 jaar,  maar  daar  is  tog  slytasie  wat  voorkom . 

Hieronder  is  ‘n  grafiese  voorstelling  van  ons  gemeente  se  getalle  oor  die  afgelope  aantal 
jare  (2006-2016): 


0.33%  ,9.69% 


u 

Wat  verder  interessant  is,  is  die  algemene  ouderdomsverspreiding  van  ons  gemeente, 
welke  ouderdomsverspreiding  uiteraard  oor  die  afgelope  20  jaar  verskuif  het  van  ’n  relatief 
jonger  gemeente  (1996)  na  ’n  relatief  ouerwordende  gemeente  teen  2016.  Die  grafiek 
hierondertoon  die  huidige  getal  lidmate  perouderdomsgroep. 

Dit  is  my  wens  dat  Gemeente  Kruin  nog  vir  baie  jare  die  Woord  van  die  Here  vrylik  sal  kan 
verkondig.  Dit  is  egterons  lidmate  se  deurlopende  offervaardigheid  en  betrokkenheid  wat 
dit  alles  moontlik  gaan  maak. 

Pietervan  Loggerenberg 

^ 


